Ungal di tmaziɣt d tawsit tamirant, tekcem-d annar n tsekla s tehri, yettwassen s waṭas n limarat i t-yessemgirden d tewsatin nniḍen n tsekla. Akken neẓra belli ttilin-d waṭas n umgired deg tira n wungalen, ama di tira, tutlayt, aɣanib d yisental. Aneggaru-agi, yerza akk ungalen, acku ulac ungal ur nesi asentel, imi tamsalt-agi n usentel tella-d akk deg ungalen, ayagi yiwi-d aṭas n umgired deg-sen; yal ungal amek d-llan deg-s isental; ɣef aya frenɣ tawsit n wungal iwakken d as-xdemɣ tasleḍt tasentalant. Ihi asteqsi agejdan ad d-yili akka: - Acu-t yizen yeffer wakal deg wungal-agi n Fahim Mesudan?